
VENDIM

Nr. 616, datë 30.7.2026

PËR DISA NDRYSHIME DHE SHTESA NË VENDIMIN NR. 466, DATË 30.7.2021, TË KËSHILLIT TË MINISTRAVE, “PËR MIRATIMIN E STRATEGJISË SË ZHVILLIMIT TË BIZNESIT DHE INVESTIMEVE, 2021–2027, DHE TË PLANIT TË SAJ TË VEPRIMIT”, TË NDRYSHUAR

Në mbështetje të nenit 100 të Kushtetutës dhe të nenit 15, të ligjit nr. 43/2022, “Për zhvillimin e ndërmarrjeve mikro, të vogla dhe të mesme”, me propozimin e ministrit të Ekonomisë dhe Inovacionit, Këshilli i Ministrave

VENDOSI:

I. Në vendimin nr. 466, datë 30.7.2021, të Këshillit të Ministrave, “Për miratimin e Strategjisë së Zhvillimit të Biznesit dhe Investimeve, 2021–2027, dhe të planit të saj të veprimit”, të ndryshuar, bëhen këto ndryshime dhe shtesa:

1. Në titullin dhe në pikën 1, të vendimit, si dhe në titullin e tekstit të Strategjisë së Zhvillimit të Biznesit dhe Investimeve, 2021–2027, bashkëlidhur vendimit, periudha “2021–2027” zëvendësohet me “2021–2030”.

2. Në Strategjinë e Zhvillimit të Biznesit dhe Investimeve, 2021–2027, bashkëlidhur vendimit, bëhen këto shtesa:

a) Në tabelën 11, “Masat në fushën e ndërhyrjes “Tërheqja e investimeve dhe ndërkombëtarizimi”“, shtohen veprimet prioritare, si më poshtë vijon:

i. Veprimi prioritar “Programi i ekonomisë qarkulluese industriale dhe parqet ekoindustriale”, sipas aneksit nr.1, që i bashkëlidhet këtij vendimi;

ii. Veprimi prioritar “Përgatitja e industrisë për tregun e gjelbër në tregun e përbashkët (MRV, gatishmëria CBAM dhe eficienca e energjisë në prodhim)”, sipas aneksit nr. 2, që i bashkëlidhet këtij vendimi;

iii. Veprimi prioritar “Standardet, certifikimi dhe gatishmëria për tregun e vetëm (me modul ndërkombëtarizimi)”, sipas aneksit nr. 3, që i bashkëlidhet këtij vendimi;

iv. Veprimi prioritar “Digjitalizimi industrial dhe aksesi në inteligjencë artificiale/EuroHPC”, sipas aneksit nr. 4, që i bashkëlidhet këtij vendimi;

v. Veprimi prioritar “Lehtësimi i veprimtarisë industriale ndërkufitare dhe logjistika”, sipas aneksit nr. 5, që i bashkëlidhet këtij vendimi;

vi. Veprimi prioritar “Rezilienca (qëndrueshmëria) e zinxhirëve të furnizimit dhe diversifikimi i inputeve (përfshirë CRM)”, sipas aneksit nr. 6, që i bashkëlidhet këtij vendimi;

vii. Veprimi prioritar “Përditësimi i ligjit të investimeve dhe thjeshtimi i procedurave për projektet industriale”, sipas aneksit nr. 7, që i bashkëlidhet këtij vendimi.

b) Në tabelën 12, “Masat në fushën e ndërhyrjes “Zhvillimi i NVM-ve, sipërmarrja dhe inovacioni”“, shtohen veprimet prioritare, si më poshtë vijon:

i. Veprimi prioritar “Transferimi i teknologjisë, qeverisja e S3 dhe rritja e kapacitetit absorbues”, sipas aneksit nr. 8, që i bashkëlidhet këtij vendimi;

ii. Veprimi prioritar “Instrumente financiare për modernizimin e transformimin industrial të ndërmarrjeve (dritarja e vetme financiare)”, sipas aneksit nr. 9, që i bashkëlidhet këtij vendimi;

iii. Veprimi prioritar “Krijimi i Fondit Shqiptar të Inovacionit (FSHI): Instrumenti sovran i bashkinvestimit për rritjen e konkurrueshmërisë dhe ndërmarrjet me rritje të lartë (Scale-Up)”, sipas aneksit nr. 10, që i bashkëlidhet këtij vendimi;

iv. Veprimi prioritar “Përmirësimi i mjedisit rregullator për NMVM-të: Implementimi i “SME Test” dhe kuadri për pagesat e vonuara”, sipas aneksit nr. 11, që i bashkëlidhet këtij vendimi;

v. Veprimi prioritar “Programi kombëtar i zhvillimit të klasterave industriale dhe integrimi në zinxhirët e IHD-ve”, sipas aneksit nr. 12, që i bashkëlidhet këtij vendimi. 

c) Në tabelën 13, “Masat në fushën e ndërhyrjes “Zhvillimi i kapitalit njerëzor”“, shtohet veprimi prioritar “Paketa kombëtare e aftësive të gjelbra dhe digjitale në industri (Green & digital upskilling)”, sipas aneksit nr. 13, që i bashkëlidhet këtij vendimi;

ç) Në pjesën III, “Zbatimi, përgjegjësia e institucioneve, llogaridhënia, raportimi dhe monitorimi”, të strategjisë, shtohet teksti, sipas aneksit nr. 14, që i bashkëlidhet këtij vendimi;

d) Aneksi nr. 1, “Formati i planit të veprimit i përmbledhur” zëvendësohet me aneksin nr. 15, që i bashkëlidhet këtij vendimi dhe është pjesë përbërëse e tij.

II. Ngarkohen Ministria e Ekonomisë dhe Inovacionit, Agjencia Shqiptare e Zhvillimit të Investimeve, Ministria e Infrastrukturës dhe Energjisë, Ministria e Mjedisit, Ministria për Evropën dhe Punët e Jashtme, Ministria e Financave, Agjencia Kombëtare e Shoqërisë së Informacionit, Agjencia “Innovation4Albania” dhe Korporata e Investimeve Shqiptare për zbatimin e masave të përcaktuara në këtë vendim.

Ky vendim hyn në fuqi pas botimit në Fletoren Zyrtare.
KRYEMINISTËR 

Edi Rama

ANEKS NR. 1

M 1.1.4 – Programi i ekonomisë qarkulluese industriale dhe zhvillimi i parqeve ekoindustriale

Objektivat: 
- Zhvillimi i modeleve të bashkëveprimit industrial, përmes ripërdorimit eficient të mbetjeve të ngurta, biombetjeve dhe riciklimit të ujërave të ndotura industriale, në zbatim të detyrimeve të kuadrit rregullator shqiptar të përafruar me acquis-in e Bashkimit Evropian për ekonominë qarkulluese.

- Pilotimi i modelit të parqeve ekoindustriale, duke u bazuar në projektet e zhvillimit të Durana Tech Park dhe TEDA Tirana, si modele referencë për të gjithë vendin.

Përshkrimi: Kjo masë strukturohet si një program i vetëm dhe i integruar i ekonomisë qarkulluese, i cili operon nëpërmjet dy komponentëve ndërlidhës për të nxitur bashkëveprimin dhe eficiencën e burimeve në industrinë përpunuese. Komponenti i parë fokusohet në vlerësimin e kuadrit rregullator për menaxhimin e mbetjeve të ngurta, biombetjeve dhe riciklimit të ujërave të ndotura në sektorin e industrisë dhe pilotimin e modeleve të bashkëveprimit nëpërmjet skemave nxitëse për eficiencën e burimeve. Komponenti i dytë adreson kuadrin rregullator të parqeve ekoindustriale (EIP) dhe hartimin e studimeve të fizibilitetit për projektet pilote. Ky proces do të zbatohet në partneritet me IFC-në, Korporatën Financiare Ndërkombëtare (grupi i Bankës Botërore) dhe SECO-n, në përputhje me marrëveshjen e bashkëpunimit MEI – IFC, të nënshkruar më 17 mars 2025.

Aktivitetet:
	Aktiviteti
	Afati
	Institucionet

	1. Vlerësimi i kuadrit rregullator për ekonominë qarkulluese, si edhe pilotimi i modeleve dhe skema e eficiencës së burimeve
	2026–2030
	Ministria e Mjedisit, AIDA, MEI, AKM

	2. Korniza EIP dhe fizibiliteti për Durana Tech Park e TEDA Tirana
	2026–2028
	MEI, AIC, IFC/IBRD, SECO


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Mbetje industriale të riorientuara nga landfilli drejt riciklimit (të dhënat për matjen referuar DSIP e Industrial Emission Directive).
	Matja 2026
	10% (2029)
	≥ 30%

	NVM me protokolle qarkulluese/plane të gjelbra të zbatuara
	0 (2025)
	15 (2028)
	40

	Ndërmarrje në parqet pilot, sipas standardeve EIP
	0% (2025)
	30% (2028)
	60%


ANEKS NR. 2

M 1.1.5 – Përgatitja e industrisë për tregun e gjelbër në tregun e përbashkët (MRV, Gatishmëria CBAM dhe eficienca e energjisë në prodhim)
Objektivat: 
- Funksionalizimi i kuadrit kombëtar për monitorimin, raportimin, verifikimin dhe akreditimin (MRVA) të emetimeve të gazeve serrë, në përputhje me direktivën 2003/87/KE dhe rregulloret zbatuese (BE) 2018/2066 dhe 2018/2067, mbështetja e ndërmarrjeve industriale për zbatimin e kërkesave të MRVA-së dhe zhvillimi i kapaciteteve kombëtare për ofrimin e shërbimeve të verifikimit.

- Rritja e gatishmërisë teknike të ndërmarrjeve eksportuese për t’u përshtatur me kërkesat e rregullores (BE) 2023/956, e ndryshuar, të Parlamentit Evropian dhe të Këshillit, datë 10 maj 2023, për krijimin e mekanizmit të rregullimit të karbonit në kufij (CBAM), përfshirë llogaritjen dhe dokumentimin e emetimeve të trupëzuara, mbështetjen për verifikimin e të dhënave dhe transmetimin e informacionit te importuesit në Bashkimin Evropian.

- Mbështetja e ndërmarrjeve prodhuese për reduktimin e intensitetit energjetik dhe adoptimin e masave të eficiencës, duke lehtësuar integrimin e vetëkonsumit të energjisë së rinovueshme (RES) në proceset e tyre të prodhimit.

Përshkrimi: Masa fokusohet në mbështetjen praktike të industrisë shqiptare, veçanërisht të sektorëve me intensitet të lartë karboni, për zbatimin e kuadrit kombëtar për monitorimin, raportimin, verifikimin dhe akreditimin e emetimeve të gazeve serrë (MRVA). Ndërmarrjeve do t’u ofrohet asistencë teknike për ngritjen e sistemeve të brendshme të menaxhimit të të dhënave, hartimin e raporteve të emetimeve dhe për procesin e verifikimit të tyre. Paralelisht, do të mbështetet zhvillimi i kapaciteteve kombëtare për ofrimin e shërbimeve të verifikimit nga organe verifikuese të akredituara, përmes trajnimit të profesionistëve të parë të verifikimit, përgatitjes së organeve verifikuese kandidate dhe ngritjes së kapaciteteve të DPA-së për vlerësimin dhe akreditimin e tyre. DPS-ja do të mbështesë shqyrtimin dhe adoptimin e standardeve teknike përkatëse të Be-së në standardet shqiptare.

Komponenti i gatishmërisë CBAM do të zbatohet si një linjë e veçantë asistence teknike për ndërmarrjet eksportuese në sektorët e përzgjedhur (si çimento, metalurgjia), me qëllim përshtatjen e tyre me kërkesat e rregullores (BE) 2023/956, e ndryshuar. Mbështetja do të përfshijë llogaritjen dhe dokumentimin e emetimeve të trupëzuara në mallra, përgatitjen dhe verifikimin e të dhënave përkatëse dhe transmetimin e informacionit te importuesit në Bashkimin Evropian. Për të kaluar nga një sistem raportimi (MRV) te reduktimi real i emetimeve, kjo masë do të ofrojë asistencë teknike dhe shërbime këshillimore për ndërmarrjet që të auditojnë konsumin e tyre, të hartojnë planet e veprimit të eficiencës së energjisë (kjo aktualisht është detyruese për konsumatorët e mëdhenj të energjisë, ndërkohë, duke qenë se ndërmarrjet do t’u nënshtrohen auditimit, është e arsyeshme për të kërkuar dhe hartimin e një plani, si dhe ndoshta edhe punësimin e një menaxheri energjie) dhe të aplikojnë skema të vetëprodhimit të energjisë nga burimet e rinovueshme (si p.sh. solare në tarraca apo brenda zonave TEDA/parqeve industriale). Kjo masë do të jetë gjithashtu plotësuese me masën 1.2.9, ku ndërmarrjet që e kalojnë fazën e auditimit të energjisë mund të aplikojnë për grante në projektet e tyre të investimit për teknologji të reja, që synojnë dekarbonizimin. Ndërsa kjo masë synon posaçërisht tranzicionet teknologjike dhe të eficiencës së energjisë brenda proceseve të prodhimit industrial, sipas kapitullit 20, dekarbonizimi më i gjerë dhe tranzicioni i sistemit kombëtar të furnizimit me energji trajtohen nga Plani Kombëtar për Energjinë dhe Klimën (NECP) nën kuadrin e kapitullit 15. Për më tepër, masa do të mbështesë industritë eksportuese në përshtatjen me kërkesat e tregut ndërkombëtar për certifikata të gjelbra, duke rritur konkurrueshmërinë e tyre brenda Tregut Unik të Bashkimit Evropian nën kuadrin e CBAM-së.

Aktivitetet:
	Aktiviteti
	Afati
	Institucionet

	1. Mbështetja e ndërmarrjeve industriale për zbatimin e kërkesave MRVA dhe ngritja e kapaciteteve kombëtare për ofrimin e shërbimeve të verifikimit, përfshirë asistencën për raportet e emetimeve, trajnimin e profesionistëve të parë të verifikimit të emetimeve, përgatitjen e organeve verifikuese kandidate për akreditim dhe ngritjen e kapaciteteve të vlerësuesve të trupës kombëtare të akreditimit.
	2026–2028
	Ministria e Mjedisit, MEI, MIE, AKM, DPA, DPS, sipas fushës së përgjegjësisë

	2. Gatishmëria CBAM për eksportuesit: ofrimi i asistencës teknike për përshtatjen me rregulloren (BE) 2023/956, e ndryshuar, llogaritjen dhe dokumentimin e emetimeve të trupëzuara, mbështetjen për verifikimin e të dhënave dhe transmetimin e informacionit te importuesit në Bashkimin Evropian, në sektorët e përzgjedhur.
	2026–2030
	MEI, Ministria e Mjedisit, MIE, AIDA, AKM,

	3. Shërbime këshillimore dhe paketa trajnimi për ndërmarrjet mbi masat e eficiencës së energjisë dhe auditimin energjetik industrial.
	2027-2029
	MEI, MIE, Agjencia e Eficiencës së Energjisë (AEE), AIDA, Ministria e Mjedisit


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Ndërmarrje industriale dhe eksportuese të mbështetura për zbatimin e kërkesave MRVA dhe gatishmëri CBAM
	0 (2025)
	25 (2028)
	60

	Kapacitet i ri vetëprodhimi RES i ndërmarrjeve (MW)
	Baza ERE 2026
	Sipas pasaportës
	Përcaktohet me MIE/ERE

	Intensiteti energjetik i industrisë përpunuese
	INSTAT/Eurostat 2025
	-5% (2028)
	-10%


ANEKS NR. 3

M 1.1.6 – Standardet, certifikimi dhe gatishmëria për tregun e vetëm (me modul ndërkombëtarizimi)

Objektivat: 
- Rritja e ndërgjegjësimit dhe aftësimit profesional për Tregun e Përbashkët Evropian dhe ndërtimi i një ekosistemi të qëndrueshëm këshillimor dhe trajnim për pajisjen e sipërmarrjes dhe të forcës së punës me njohuritë dhe aftësitë për tregun evropian.

- Fuqizimi i ndërmarrjeve shqiptare përmes mbështetjes direkte për standardizim dhe certifikim, aksesit të përmirësuar në instrumente financiare (grante dhe kredi të buta) në përputhje me standarde e tregut të përbashkët.

- Promovimi i produkteve shqiptare në tregjet ndërkombëtare.

Përshkrimi: Integrimi i Shqipërisë në Bashkimin Evropian mundëson transformimin e ekonomisë kombëtare, duke kërkuar një konvergjencë strukturore të sipërmarrjes shqiptare me standardet e Tregut të Përbashkët Evropian. Për ndërmarrjet shqiptare, ku NMVM-të përbëjnë shtyllën kurrizore të ekonomisë, ky proces nuk është thjesht një detyrim ligjor, por një ndryshim paradigme. Pavarësisht potencialit, sektori privat përballet me pengesa kryesore, si mungesa në informacion, certifikim, akses në financim dhe kapacitete teknike për t’iu përgjigjur dinamikës së konkurrencës së Bashkimit Evropian. Kjo masë synon të adresojë këto sfida, duke shndërruar procesin e integrimit në një mundësi konkrete, duke ofruar një udhërrëfyes praktik dhe arkitekturë mbështetëse, që lidh reformat institucionale me nevojat reale të biznesit në vend, për të garantuar që ndërmarrjet shqiptare jo vetëm të jenë të përputhshme me kriteret e Bashkimit Evropian, por edhe të zhvillohen në mjedisin konkurrues të tregut të përbashkët. Për të rritur produktivitetin dhe konkurrueshmërinë kombëtare në përballje me sfidat e tregut evropian, Shqipëria po ndërmerr hartimin e një programi kombëtar gjithëpërfshirës për mbështetjen e sipërmarrjes gjatë dhe pas procesit të integrimit. Ky program shërben si një platformë transformuese, duke lidhur reformat institucionale me nevojat konkrete të biznesit për t’u bërë partnerë në Tregun e Përbashkët të Bashkimit Evropian. Për të adresuar sfidat e identifikuara në “Raportin e gatishmërisë”, programi kombëtar strukturohet mbi tri shtylla strategjike, që synojnë transformimin e sektorit privat në një forcë konkurruese brenda Tregut të Vetëm të Bashkimit Evropian: së pari, krijimin e një infrastrukture gjithëpërfshirëse informimi dhe ndërgjegjësimi (nëpërmjet platformës digjitale EUBIP), së dyti, ngritjen e një ekosistemi të qëndrueshëm këshillimor dhe trajnues për të rritur ekspertizën vendase, dhe, së treti, zbatimin e programeve të zhvillimit të kapaciteteve, lançimi i skemave të granteve dhe instrumenteve financiare, si dhe zgjerimi gradual i masave mbështetëse për transformimin e ndërmarrjeve. Për më tepër, aktivitetet e mbështetjes financiare dhe këshillimore do të mundësojnë mekanizmat e përputhshmërisë për certifikatat e gjelbra dhe standardet e qëndrueshmërisë, të cilat kërkohen për të përforcuar kapacitetin eksportues të produkteve shqiptare në zinxhirët e vlerës.

Aktivitetet:
	Aktiviteti
	Afati
	Institucionet

	1. Krijimi dhe funksionalizimi i strukturave të qeverisjes së programit, ngritja e Njësisë së Zbatimit të Programit dhe krijimi i mekanizmave koordinues ndërinstitucionalë


	2026–2027
	MEI, Komitet Ndërministror për Integrimin Ekonomik të Sipërmarrjes, Ekipi Kombëtar për hartimin dhe ndjekjen e procesit të implementimit të programit.

	2. Zhvillimi dhe operacionalizimi i Platformës Evropiane të Informimit për Biznesin (EUBIP), si dhe krijimi i sistemeve të komunikimit, monitorimit dhe raportimit
	2026–2027
	MEI, Komitet Ndërministror për Integrimin Ekonomik të sipërmarrjes, Ekipi Kombëtar për hartimin dhe ndjekjen e procesit të implementimit të programit.

	3. Informimi dhe ndërgjegjësimi i 48,000 ndërmarrjeve në të gjithë territorin e Shqipërisë, si dhe realizimi i vlerësimit të parë të gatishmërisë së tyre dhe operacionalizimi i programeve fillestare të trajnimit
	2026–2027
	MEI, Komitet Ndërministror për Integrimin Ekonomik të Sipërmarrjes, Ekipi Kombëtar për hartimin dhe ndjekjen e procesit të implementimit të programit.

	4.Zbatimi i plotë i programeve të zhvillimit të kapaciteteve, lançimi i skemave të granteve dhe instrumenteve financiare, si dhe zgjerimi gradual i masave mbështetëse për transformimin e ndërmarrjeve
	2027–2030
	MEI, Komitet Ndërministror për Integrimin Ekonomik të Sipërmarrjes, Ekipi Kombëtar për hartimin dhe ndjekjen e procesit të implementimit të programit.


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Përqindja e ndërmarrjeve të mesme dhe të mëdha eksportuese të certifikuara sipas standardeve të Bashkimit Evropian (CE/ISO)
	Vlerësimi fillestar
	25%
	50%

	Numri i ndërmarrjeve të mbështetura që hyjnë në zinxhirët e vlerës të IHD-ve (Business Linkages)
	0
	50
	150

	Rritja mesatare vjetore e eksporteve drejt Bashkimit Evropian për ndërmarrjet përfituese nga programi
	Bazë 2026
	+10%
	+25%


ANEKS NR. 4

M1.1.8 – Digjitalizimi industrial dhe aksesi në inteligjencë artificiale 

Objektivat:
Krijimi dhe fuqizimi i Qendrës Evropiane të Inovacionit Digjital (EDIH) kombëtare, si Hub-i Kombëtar i Inovacionit Digjital, nëpërmjet strukturës së saj operacionale, Digital Innovation Unit (DIU) si pikë kryesore për ofrimin e shërbimeve të avancuara të digjitalizimit dhe mbështetjes teknike për ndërmarrjet drejt zgjidhjeve teknologjike.

Forcimi i sigurisë së sistemeve të kontrollit ndaj kërcënimeve kibernetike nëpërmjet ekspertizës së specializuar të ofruar nga Qendra Evropiane e Inovacionit Digjital (EDIH) kombëtare.

Integrimi i Shqipërisë në ekosistemin EuroHPC, duke përfshirë pjesëmarrjen në thirrjet e ardhshme për “AI Factory”/“AI Factory Antenna” dhe aplikimi në thirrjet EuroHPC, për t’u mundësuar SME-ve industriale aksesin në infrastrukturën kompjuterike të Inteligjencës Artificiale (AI) pa pasur nevojë për investime të mëdha private.

Përshkrimi: Masa është konceptuar si një platformë e integruar e digjitalizimit industrial, e ndërtuar mbi dy shtylla plotësuese.

Shtylla e parë është ngritja dhe operacionalizimi i Qendrës Evropiane të Inovacionit Digjital (EDIH) kombëtare, e bashkëfinancuar nga programi ”Digital Europe” (DIGITAL-2023-EDIH-04), për periudhën 2025–2028, e cila vepron si Hub-i Kombëtar i Inovacionit Digjital nëpërmjet strukturës së saj operacionale, Digital Innovation Hub (DIU). EDIH ofron shërbime “test before invest”, trajnime, rrjetëzim dhe mbështetje teknike për SME-të, startup-et dhe institucionet publike. Me fokus në inteligjencën artificiale, sigurinë kibernetike industriale dhe aftësitë digjitale të avancuara, duke synuar mbulimin e mbi 1,000 subjekteve dhe trajnimin e rreth 2,000 profesionistëve, si dhe integrimin e Shqipërisë në rrjetin evropian të EDIH-ve. Për të siguruar konvertimin e këtij mbulimi në adoptim real, EDIH mbështetet nga një skemë nxitëse (vauchet/bashkëfinacim), që lehtëson integrimin e zgjidhjeve digjitale dhe të IA-së në ndërmarrjet prodhuese.

Shtylla e dytë siguron aksesin e ndërmarrjeve vendase në infrastrukturën evropiane të inteligjencës artificiale. Duke u mbështetur në anëtarësimin e Shqipërisë në Ndërmarrjen e Përbashkët EuroHPC (qershor 2025) dhe në rolin e AKSHI-it si pikë kombëtare, ndërmarrjet do të shfrytëzojnë infrastrukturën evropiane të llogaritjes me performancë të lartë (HPC) dhe platformat Cloud pa pasur nevojë për investime të mëdha private. Ky komponent përfshin pjesëmarrjen në thirrjet e ardhshme “AI Factory/AI Antenna” dhe një studim fizibiliteti për një Qendër Kombëtare HPC; në rast mossuksesi në thirrje, aksesi sigurohet përmes qendrave ekzistuese EuroHPC, në mënyrë që zbatimi i masës të mos kushtëzohet nga rezultati i një thirrjeje të vetme. 

Vizioni strategjik bazohet në lidhjen e ekosistemit vendas me rrjetet evropiane EDIH dhe qendrat rajonale të Inovacionit (AI Factories, AI-on-Demand dhe Objektet e Testimit e Eksperimentimit), duke i mundësuar industrisë shqiptare të testojë, të vërtetojë dhe të zbatojë zgjidhje të avancuara. Për të garantuar qëndrueshmërinë përtej periudhës së bashkëfinancimit të Digital Europe (2028), masa parashikon një plan financiar tranzicioni, që siguron vijueshmërinë e shërbimeve të EDIH-ve deri në vitin 2030 dhe më tej, duke nxitur një avantazh konkurrues të qëndrueshëm dhe integrimin në zinxhirët e vlerës të Bashkimit Evropian. 

Aktivitetet:
	Aktiviteti
	Afati
	Institucionet

	1. Krijimi dhe funksionimi i Qendrës Evropiane të Inovacionit Digjital (EDIH) kombëtare, si Hub-i Kombëtar i Inovacionit Digjital nëpërmjet strukturës së saj operacionale, Digital Innovation Unit (DIU)
	2026–2027
	MEI, DIU

	2. Program për trajnimin, rrjetëzimin dhe mbështetjen e SME-ve dhe sipërmarrjeve të reja (startups).
	2026–2030
	MEI, DIU

	3. Angazhimi në EuroHPC: pjesëmarrje në thirrjet për akses në EuroHPC, studim fizibiliteti për një Qendër Kombëtare HPC, dhe aplikim në thirrjet e ardhshme për “AI Factory Antenna”.
	2027–2029
	MEI, AKSHI


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	 NMVM-të prodhuese me zgjidhje digjitale/AI të integruara përmes skemës
	0 (2025)
	35 gjithsej (kumulative) (2028)
	90 kumulative

	Kapaciteti i përdorur i EuroHPC (orë bërthamë/core hours)
	0 (2025)
	200 000 kum. (2028)
	1 000 000 kum.

	Ndërmarrjet me rritje të produktivitetit 24 muaj pas ndërhyrjes
	-
	Matja e parë (2029)
	≥ 30%


ANEKS NR. 5

M 1.1.10 – Lehtësimi i veprimtarisë industriale ndërkufitare dhe logjistika

Objektivat: 
- Reduktimi i kohës dhe kostos së kalimit kufitar për mallrat industriale;
- Digjitalizimi i dokumentacionit tregtar dhe interoperabiliteti i të dhënave;
- Modernizimi i logjistikës private (zinxhiri i ftohtë) dhe zgjerimi i statusit AEO.

Përshkrimi: Kjo masë adreson ndërhyrjet kryesore për lehtësimin e tregtisë ndërkombëtare të mallrave industriale. Masa synon kalimin drejt dokumentacionit plotësisht të digjitalizuar, realizimin periodik të studimit të kohës së kalimit së mallrave (Time Release Study – TRS) dhe menaxhimin operacional të pikave të kalimit kufitar në Shqipëri. Gjithashtu, parashikohet rritja e ndërveprueshmërisë (interoperability) së sistemeve doganore, zgjerimi i numrit të ndërmarrjeve me statusin Operator Ekonomik i Autorizuar (AEO) dhe vënia në funksion e një mekanizmi të përhershëm për identifikimin dhe zgjidhjen e barrierave tarifore, në përputhje me vendimet e Komitetit për Lehtësimin e Tregtisë në CEFTA.

Në nivel rajonal e ndërkombëtar, masa synon zbatimin e programit për lehtësimin e tregtisë dhe transportit, duke zgjeruar komponentin e korridoreve dhe korsive të gjelbra (Green Lanes) në kuadër të CEFTA-s, si dhe marrëveshjen dypalëshe Itali–Shqipëri për “Korsitë blu”. Masa është e dedikuar për sektorin privat dhe do të fokusohet në kryerjen e vlerësimeve të nevojave dhe ofrimin e programeve të trajnimit të dedikuara për operatorët logjistikë vendas, duke u mbështetur në asistencën teknike të partnerëve ndërkombëtarë (si IFC dhe SECO).

Aktivitetet:
	Aktiviteti
	Afati
	Institucionet

	1. Dokumentacioni digjital dhe interoperabiliteti i të dhënave ndërkufitare
	2026–2029
	MEI, DPD, AKSHI

	2. Time Release Study dhe optimizimi i pikave kryesore kufitare
	2026–2028
	DPD, MEI

	3. Zgjerimi AEO dhe mekanizmi i zgjidhjes së barrierave; zbatimi i komponentit Green Lanes
	2026–2030
	DPD, MEI, KKLT

	4. Vlerësimet/trajnimet për operatorët privatë të logjistikës
	2026–2027
	MEI, AIDA, IFC, SECO


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Koha mesatare e kalimit kufitar (TRS)
	Matja TRS 2026
	-15% (2028)
	-30%

	Operatorë me status AEO
	Baza DPD 2025
	+50% (2028)
	Dyfishim

	Dokumentacion tregtar i përpunuar tërësisht digjitalisht
	Matja 2026
	50% (2028)
	≥ 80%


ANEKS NR. 6
M 1.1.11 – Rezilienca (qëndrueshmëria) e zinxhirëve të furnizimit dhe diversifikimi i inputeve (përfshirë CRM” Lëndët e para kritike”)

Objektivat: 
Hartëzimi periodik i varësive nga importet dhe i pikave të dobëta të zinxhirëve të furnizimit për industrinë shqiptare;
Diversifikimi i burimeve të furnizimit (near-shoring rajonal/BE, lëndë të para dytësore dhe përdorimit të lëndëve të para dytësore/ricikluara si rezultat i ekonomisë qarkulluese);
Pozicionimi i Shqipërisë në zinxhirët strategjikë të Bashkimit Evropian: lëndët e para kritike (CRM) dhe medikamentet kritike (CM).

Përshkrimi: Për të garantuar qëndrueshmërinë zinxhirëve të furnizimit, MEI do të bashkëpunojë me Drejtorinë e Përgjithshme të Doganave dhe INSTAT-in, për analizuar varësinë nga inputet kritike, sipas metodologjisë së Komisionit Evropian (2021), një proces që do të zbatohet si një vlerësim periodik çdo dy vjet. 

Një shtyllë kryesore e qëndrueshmërisë industriale është zvogëlimi i varësisë nga importet përmes parimeve të ekonomisë qarkulluese. Kjo masë synon promovimin e lëndëve të para dytësore si zëvendësuese e inputeve të importuara. Përmes nxitjes së “simbiozës industriale” (ku mbetjet e një industrie përdoren si lëndë e parë në një industri tjetër, si p.sh. skrapet industriale) dhe standardizimit të tyre në bashkëpunim me DPS-në, synohet krijimi i një tregu funksional të lëndëve të para dytësore në vend.

AIDA do të mbështesë këtë proces duke ofruar trajnime të dedikuara për menaxhimin e riskut të zinxhirët e furnizimit. Zbatimi i planeve të veprimit për lëndët e para kritike (CRM) dhe medikamentet kritike (CM) do të realizohet në partneritet të ngushtë me MIE-n, përmes Qendra EIT Elbasan, dhe Ministrisë së Shëndetësisë dhe Mirëqenies Sociale. Deri në dhjetor 2027 do të konsolidohen partneritetet e qëndrueshme të zinxhirit të vlerës industriale me BE-në, ndërkohë që aspektet e sigurisë ekonomike do të trajtohen përmes politikave tregtare dhe promovimit të investimeve të huaja.
Aktivitetet:
	Aktiviteti
	Afati
	Institucionet

	1. Vlerësimi i varësive strategjike dhe përditësimi çdo 2 vjet
	2026–2030
	MEI, DPD, INSTAT

	2. Zbatimi i planeve të veprimit CRM/CM me partneritetet e Bashkimit Evropian
	2026–2027 (plani); zbatimi deri 2030
	MEI, MIE, MSHMS, Qendra EIT Elbasan

	3. Trajnime për menaxhimin e riskut të zinxhirit të furnizimit
	2026–2030
	MEI, AIDA, shoqatat

	4. Hartimi i një udhërrëfyesi për promovimin dhe standardizimin e lëndëve të para dytësore në industritë kryesore (si: metalurgji, ndërtim etj.), duke lehtësuar skemat e simbiozës industriale
	2027–2028
	MEI, MIE, Ministria e Mjedisit, DPS


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Indeksi i përqendrimit të importeve për inputet kritike
	Raporti i parë (2027)
	-5% (2028)
	-10%

	Inpute kritike me më shumë se 2 burime furnizimi
	Raporti i parë (2027)
	+8 pp (2029)
	+15 pp

	Plane veprimi CRM” Lëndët e para kritike”/CM të miratuara 
	0 (2025)
	1–2 (2027)
	Në zbatim


ANEKS NR. 7
M1.1.12 – Përditësimi i ligjit të investimeve dhe thjeshtimi i procedurave për projektet industriale

Objektivat: 
Rishikimi i kuadrit të ri ligjor për investimet përmes miratimit të ligjit të ri “Për investimet”. 
Përshkrimi: 
Kjo masë parashikon rishikimin dhe unifikimin e kuadrit ligjor për investimet përmes hartimit dhe miratimit të ligjit të ri “Për investimet”. Ligji do të jetë në përputhje të plotë me politikën kombëtare të zhvillimit ekonomik dhe do të rishikojë lehtësitë në sektorët prioritarë të ekonomisë, përcaktimi dhe rishikimi periodik i të cilëve do të bëhet me vendim të Këshillit të Ministrave.

Sistemi i nxitjes do të bazohet në kritere objektive, duke mbështetur ato investime, që gjenerojnë transferim teknologjie, punësim të kualifikuar, kapacitet eksportues dhe bashkëpunim me furnizuesit vendas, të mbështetura nga programe plotësuese për modernizimin e ndërmarrjeve vendase. Kriteret dhe paketat nxitëse do të ndërtohen në përputhje me rregullat e ndihmës shtetërore dhe pragjet e intensitetit.

Për të siguruar që investimet të gjenerojnë vlerë të shtuar të lartë për ekonominë vendase, masat lehtësuese do të lidhen me standarde (benchmarks) të përshtatshme. Kuadri i ri ligjor do të përfshijë standarde për bashkëpunimin me furnizuesit vendas, duke i pozicionuar investimet e huaja direkte (IHD) si një përshpejtues për transformimin teknologjik të ekonomisë shqiptare.

Aktivitetet:
	Aktiviteti
	Afati
	Institucionet

	1.Rishikimi i projektligjit dhe hartimi i sistemit të pikëzimit sipas ekosistemeve prioritare
	2026
	MEI

	2. Konsultimi publik, RIA me SME Test dhe miratimi i projektligjit
	2027
	MEI, KM

	3. Krijimi i një regjistri të brendshëm pranë AIDA-s për të monitoruar treguesit kryesorë të performancës së investimeve të lehtësuara
	2028-2030
	MEI, AIDA, INSTAT


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Ligji i investimeve i miratuar
	Draft (2026)
	Miratim 2027
	Zbatim i plotë

	Investime të reja në ekosistemet e mbështetura nga kuadri i ri ligjor për investimet
	0 (2026)
	≥ 15 mln EUR (2028)
	≥ 50 mln EUR kum.

	Pjesa e projekteve të investimit të lehtësuara që plotësojnë kriteret prioritare të zhvillimit
	0%
	Matja e parë (2028)
	≥ 40% e e projekteve të miratuara (Burimi: regjistri administrativ i AIDA-s)


ANEKS NR. 8

M 1.2.7 – Transferimi i teknologjisë, qeverisja e S3 dhe rritja e kapacitetit absorbues 

Objektivat: 
Ngritja dhe funksionimi i “Qendrës së Transferimit të Teknologjisë dhe Komercializimit të Teknologjisë” si urë lidhëse mes kërkimit shkencor dhe nevojave të tregut.

Rritja e konkurrueshmërisë në industrisë vendase në ekosistemet prioritare (Agropërpunim, Tekstile – Veshje – Lëkurë (TCLF), Energjia e pastër, eksporti i saj, Metalet bazë dhe lëndët e para kritike (CRM), duke përfshirë drurin, turizmi) përmes ndërthurjes me teknologjitë e pastra dhe të digjitalizuara, duke lehtësuar integrimin e tyre në zinxhirët evropianë të vlerës.

Përshkrimi: Masa synon krijimin dhe funksionimin e “Qendrës së Transferimit të Teknologjisë dhe Komercializimit të Teknologjisë” si urë lidhëse mes kërkimit shkencor dhe nevojave të tregut. Në kuadër të S3, kjo qendër nuk do të funksionojë në mënyrë të izoluar, pasi fokusi i saj në ekosistemin e “Energjisë së pastër” do të jetë i orientuar drejt transferimit të teknologjive që përmirësojnë konsumin dhe eficiencën e energjisë në proceset prodhuese të industrive të tjera.

Përmes një modeli të ri, “Qendra për Transferimin e Teknologjisë dhe Komercializimit” do të mundësojë funksionimin e një ure lidhëse midis kërkimit shkencor dhe nevojave tregtare të startup-eve e NMVM-ve. Një synim strategjik i kësaj qendre do të jetë edhe rritja e kapaciteteve për absorbimin e fondeve të Bashkimit Evropian, duke aplikuar në programe të avancuara evropiane, si dhe promovimin e bashkëpunimeve të qëndrueshme ndër rajonale. Duke integruar burimet e DIU-së dhe qendrave të specializuara me politikat kombëtare të koordinuara nga “Innovation4Albania”, kjo masë synon arritjen e një avantazhi konkurrues të qëndrueshëm, kalimin nga kërkimi shkencor te komercializimi i teknologjisë dhe integrimin e plotë të sipërmarrjes shqiptare në zinxhirët e vlerës të Bashkimit Evropian. 

Për më tepër, duke qenë se matja e produktivitetit real kërkon të dhëna të detajuara dhe të harmonizuara, MEI do të bashkëpunojë ngushtë me INSTAT-in për të lehtësuar transmetimin e të dhënave të detajuara mbi vlerën e shtuar dhe statistikat strukturore të ndërmarrjeve (SBS) drejt Eurostat-it. Për monitorimin e efekteve të kësaj mase, produktiviteti i ndërmarrjeve të mbështetura do të matet në nivel mikro përmes raporteve vjetore të performancës, që do të administrohen nga vetë Qendra e Transferimit të Teknologjisë (TTO).
Aktivitetet:
	Aktiviteti
	Afati
	Institucionet

	1. Ngritja dhe funksionimi i “Qendrës për Transferimin e Teknologjisë dhe Komercializimit të Teknologjisë”
	2027–2030
	MEI, Agjencia “Innovation4Albania”

	2. Aplikimi në fondet e Programit të Tregut të Përbashkët të Bashkimit Evropian
	2027–2030
	MEI, Agjencia “Innovation4Albania”

	3. Ndërgjegjësimi i zgjidhjeve dhe siguria kibernetike industriale për bizneset
	2027–2030
	MEI, Agjencia “Innovation4Albania”

	4.Koordinimi me INSTAT-in për përmirësimin e raportimit dhe transmetimit të të dhënave të detajuara të Vlerës së Shtuar (VA) dhe Statistikave Strukturore të Ndërmarrjeve (SBS) drejt Eurostatit
	2027–2029
	MEI, INSTAT


Treguesit (rezultat/ndikim):

	Treguesi
	Baza
	Synimi i ndërmjetëm
	Synimi 2030

	Projekte kërkimore të komercializuara përmes Qendrës së Transferimit
	0
	5 kumulativë
	20 kumulativë

	Rritja mesatare e produktivitetit të ndërmarrjeve të mbështetura (vlera e shtuar për punonjës në nivel ndërmarrjeje)
	N/A
	Matja e parë (2029)
	≥ 30% (Raportet vjetore të vetëdeklarimit të ndërmarrjeve të mbështetura pranë TTO)

	Ndërmarrje të ekosistemeve S3, që kanë adoptuar teknologji të pastra/qarkulluese përmes mbështetjes së TTO-së.
	0
	10
	15


ANEKS NR. 9

M1.2.9 – Instrumente financiare për modernizimin dhe transformimin industrial të ndërmarrjeve 

Objektivat: 
-Lehtësimi i aksesit në kredi për NMVM-të, që investojnë në modernizim teknologjik, digjitalizim, eficiencë energjetike dhe zgjerim të kapaciteteve prodhuese me fokus eksportin.

-Reduktimi i pengesave të kolateralit dhe nxitja e kreditimit bankar në sektorët prioritarë përmes skemave të garancisë sovrane (40–70%) dhe partneriteteve me institucionet financiare ndërkombëtare (IFI).

-Harmonizimi i linjave buxhetore dhe fondeve për inovacionin dhe tranzicionin e gjelbër në një instrument të vetëm të unifikuar, duke rritur transparencën dhe kapacitetin obsorbues të ndërmarrjeve nëpërmjet asistencës teknike.

Përshkrimi: Kjo masë përfaqëson një reformë strukturore në ekosistemin e financimit të biznesit në Shqipëri, duke synuar kalimin strategjik nga mbështetja e fragmentuar përmes granteve drejt instrumenteve të avancuara të ndarjes së riskut që aktivizojnë kapitalin privat. Programi “Dyfisho sipërmarrjen tënde” konsolidon mbështetjen për modernizimin dhe transformimin teknologjik të NVM-ve, duke adresuar pengesën kryesore të kreditimit: mungesën e kolateralit dhe kapacitetin e kufizuar të vlerësimit të investimeve.
Në zbatim të vendimit nr. 518, datë 30.6.2026, të Këshillit të Ministrave, “Për disa ndryshime në vendimin nr. 463, datë 31.7.2025, të Këshillit të Ministrave, “Për miratimin e skemës së veçantë të garancisë shtetërore të huas për garantimin e huamarrjes së subjekteve në sektorin e bujqësisë”, kjo masë zgjeron eksperiencën e suksesshme të garancisë sovrane bujqësore në gjithë sektorët prioritarë të ekonomisë, duke ofruar garanci shtetërore (në nivele 40–70%) për huat bankare. Instrumenti mundëson lidhjen e financimit me rezultate të matshme ekonomike: rritje të produktivitetit, modernizim të proceseve prodhuese, digjitalizim, përmbushje të standardeve ndërkombëtare dhe rritje të kapaciteteve eksportuese. Për të garantuar efektivitetin e absorbimit të kapitalit, masa shoqërohet me një komponent të rëndësishëm, atë të asistencës teknike (grant), e cila ndihmon ndërmarrjet në investment-readiness – nga analiza e nevojave financiare deri tek formulimi i planeve të biznesit. Përmes kësaj ndërhyrjeje, MEI krijon urën lidhëse ndërmjet burimeve financiare dhe objektivave strategjikë të ndërlidhjes së industrisë vendase në zinxhirët e vlerës të Bashkimit Evropian. Fokusi do të jetë mbështetja e ndërmarrjeve, pjesë e ekosistemeve prioritare (Agropërpunim, Tekstile – Veshje – Lëkurë (TCLF), Energjia e pastër, eksporti i saj, Metalet bazë dhe lëndët e para kritike (CRM), duke përfshirë drurin, turizmi).
Aktivitetet:
	Aktiviteti
	Afati
	Institucionet

	1. Operacionalizimi i garancisë “Dyfisho ndërmarrjen” (VKM 518/2026) dhe lançimi i thirrjeve
	2026–2027
	MEI, MF, BSH

	2. Gatishmëria për investime dhe edukimi financiar për NVM-të
	2026–2027
	AIDA


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Investime private të mobilizuara përmes instrumenteve
	0 EUR (2025)
	≥ 500 mln EUR kum. (2028)
	≥ 2mld EUR kum.

	Ndërmarrje prodhuese me hua të garantuara për modernizim
	0 (2025)
	45 kum. (2028)
	110 kum.


ANEKS NR. 10

M 1.2.11 – Krijimi i Fondit Shqiptar të Inovacionit (FSHI): Instrumenti sovran i bashkinvestimit për rritjen e konkurrueshmërisë dhe ndërmarrjet me rritje të lartë (scale-up)

Objektivat:
-Krijimi dhe zbatimi i Fondit Shqiptar të Inovacionit (FSHI), një mjet sovran i financimit të përzier që kombinon grantet e pakthyeshme me bashkinvestimin në kapital, për të adresuar hendekun e financimit, me të cilin përballen startup-et dhe ndërmarrjet novatore shqiptare në fazën e rritjes (“Scale-Up”).

-Përmirësimi i aksesit në kapitalin e rritjes për ndërmarrjet me potencial të lartë, duke mbështetur kalimin e tyre nga mbështetja në fazat e hershme drejt rritjes së qëndrueshme dhe integrimit në zinxhirët e vlerës evropiane.

-Aktivizimi i investimeve private paralelisht me kapitalin publik, duke operuar në përputhje me rregullat për ndihmën shtetërore.
-Ndërtimi i kapaciteteve institucionale për një model të qëndrueshëm dhe të orientuar nga tregu për financimin e inovacionit, të harmonizuar me standardet e Bashkimit Evropian për mjetet e investimit kolektiv.
Përshkrimi: Ndërmarrjet shqiptare që e kanë kaluar fazën e “startup”-it përballen me një hendek financimi të dokumentuar si: aksesi i kufizuar në kapitalin e rritjes pengon aftësinë e tyre për të shkallëzuar prodhimin, për të adoptuar teknologji të avancuara dhe për t’u zgjeruar në tregjet ndërkombëtare. Duke u mbështetur në përvojën e shpërndarjes së 12 milionë eurove në formë grantesh gjatë tri viteve të fundit, Ministria e Ekonomisë dhe Inovacionit (MEI), nëpërmjet agjencisë “Innovation4Albania”, do të projektojë dhe do të krijojë Fondin Shqiptar të Inovacionit (FSHI).

FSHI është konceptuar si një instrument i financimit të përzier, që kombinon një dritare grantesh, të përqendruar te startup-et dhe komercializimi i kërkimit, me një dritare investimi në kapital, duke u mundësuar ndërmarrjeve të përparojnë nga mbështetja e fazave të hershme drejt financimit për rritje (Scale-Up). Dritarja e kapitalit do të operojë mbi baza bashkinvestimi paralelisht me investitorët privatë, në kushte tregu, në mënyrë që kapitali publik të aktivizojë dhe jo të zëvendësojë investimin privat. Fondi do të qeveriset nga një strukturë menaxhuese e ngjashme me fondet e konsoliduara që operojnë në BE, duke ndarë mbikëqyrjen strategjike nga vendimmarrja për investimet, për të siguruar që vendimet të merren mbi baza meritokracie dhe të jenë të izoluara nga ndikimi politik, në përputhje me standardet që kërkohen nga institucionet financiare ndërkombëtare dhe rregullat e Bashkimit Evropian për ndihmën shtetërore.

Kapitalizimi i saktë, vlerat e investimeve, përparësitë sektoriale dhe parametrat operativë të Fondit do të përcaktohen gjatë fazës së projektimit (aktiviteti 1 më poshtë), duke u bazuar në vlerësimin e ekosistemit dhe punën e standardizimit (benchmarking), që është kryer tashmë.

Aktivitetet:

	Aktiviteti
	Afati
	Institucionet

	1. Projektimi i Fondit Shqiptar të Inovacionit: struktura ligjore, modeli i qeverisjes, strategjia e kapitalizimit dhe dritaret e investimit.
	2026–2027
	MEI (Ministria e Ekonomisë dhe Inovacionit), Ministria e Financave, Agjencia “Innovation4Albania”

	2. Hartimi i bazës ligjore, licencimi dhe kapitalizimi i Fondit
	2027–2030
	MEI (Ministria e Ekonomisë dhe Inovacionit), Ministria e Financave, AFSA (Autoriteti i Mbikëqyrjes Financiare), institucionet financiare ndërkombëtare

	3. Lançimi i dritareve të granteve dhe bashkinvestimit në kapital të Fondit.
	
	Shoqëria Menaxhuese e FSHI-së (AIF), Agjencia “Innovation4Albania”


Treguesit (rezultat/ndikim):

	Treguesi
	Baza
	Synimi i ndërmjetëm
	Synimi 2027

	Fondi Shqiptar i Inovacionit i projektuar, i krijuar me një bazë ligjore dhe i kapitalizuar
	I pakrijuar (2026)
	Fondi i themeluar ligjërisht (2027)
	Plotësisht funksional, të dyja dritaret të vëna në zbatim

	Ndërmarrje të mbështetura përmes granteve dhe/ose dritareve të investimit në kapital të Fondit
	0 (2026)
	Për t’u përcaktuar gjatë fazës së projektimit të Fondit
	Për t’u përcaktuar gjatë fazës së projektimit të Fondit

	Kapital privat i mobilizuar paralelisht me investimin publik
	0 € (2026)
	-
	Për t’u përcaktuar gjatë fazës së projektimit të Fondit


ANEKS NR. 11

M 1.2.12 – Përmirësimi i mjedisit rregullator për NMVM-të: Implementimi i “SME Test” dhe kuadri për pagesat e vonuara 

Objektivat: 
- Integrimi i detyrueshëm i testit të NMVM-ve (SME Test) me metodologji sasiore brenda procesit të vlerësimit të ndikimit rregullator (RIA), me qëllim parandalimin e barrierave administrative dhe kostove të tepërta për sipërmarrjet e vogla dhe të mesme gjatë hartimit të legjislacionit të ri;
- Harmonizimi i kuadrit rregullator me Direktivën 2011/7/BE për luftën e pagesave të vonuara në transaksionet tregtare;
- Garantimi i mekanizmave efektivë të monitorimit dhe zbatimit të afateve kontraktuale, me qëllim mbrojtjen e likuiditetit të ndërmarrjeve prodhuese në transaksionet tregtare.

Përshkrimi: Kjo masë synon transformimin e mjedisit rregullator për ndërmarrjet e vogla dhe të mesme në Shqipëri, duke integruar në mënyrë të detyrueshme testin e NMVM-ve (SME Test) me metodologji sasiore brenda sistemit të vlerësimit të ndikimit rregullator (RIA). Ky instrument, i cili vjen si përgjigje direkte ndaj gjetjeve të raportit të OECD-së 2026, do të shoqërohet me trajnimin e dedikuar të administratës publike dhe do të pilotohet në të gjitha aktet normative me ndikim të lartë industrial për të parandaluar mbingarkesat administrative. Paralelisht, masa garanton përafrimin legjislativ me direktivën 2011/7/BE përmes amendimit të ligjit nr.48/2014, brenda vitit 2026, për krijimin e një klime biznesi më të besueshme dhe konkurruese, e cila nxit marrëdhënie të qëndrueshme B2B dhe forcon besimin e investitorëve në ekonominë shqiptare.

Aktivitetet:
	Aktiviteti
	Afati
	Institucionet

	1. Metodologjia SME Test, integrimi në RIA, trajnimi dhe pilotimi
	2026–2028
	MEI, Kryeministria (Dep. RIA)

	2. Tabela e përputhshmërisë me 2011/7/BE, drafti i ligjit 48/2014, miratimi
	2026–2027
	MEI

	3. Pyetësori, ndërmjetësimi pilot dhe fushata e ndërgjegjësimit
	2026–2030
	MEI, Dhoma e Ndërmjetësimit, AIDA


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Akte të reja me ndikim mbi industrinë/NVM-të me SME Test sasior
	0% (2025)
	50% (2027)
	100%

	Përafrimi me direktivën 2011/7/BE
	Tabela (2026)
	Ligji i miratuar (2027)
	Zbatim i monitoruar

	Koha mesatare e pagesës B2B në sektorët prodhues
	Pyetësori 2026
	-10% (2029)
	-20%


ANEKS NR. 12

M 1.2.13 – Programi kombëtar i zhvillimit të klasterave industriale dhe integrimi në zinxhirët e IHD-ve

Objektivat: 

-Krijimi dhe funksionimi i klasterave në ekosistemet prioritare (Agropërpunim, Tekstile – Veshje – Lëkurë (TCLF), Energjia e pastër, eksporti i saj, Metalet bazë dhe lëndët e para kritike (CRM), duke përfshirë drurin, turizmi) për të rritur volumin dhe kapacitetet teknike të ndërmarrjeve vendase (NMVM), duke i transformuar ato nga prodhues të thjeshtë me kosto të ulët në partnerë të besueshëm dhe të gatshëm për t’u integruar në zinxhirët e furnizimit të investitorëve të huaj.

-Zbatimi i një sistemi nxitës për investitorët e huaj (IHD), që kushtëzon stimujt me rezultate të matshme në integrimin lokal, duke prioritizuar projektet, që garantojnë transferim të njohurive, zhvillim të rrjetit të furnizuesve vendas dhe bashkëpunim në projekte inovative e teknologjike me klasterat ekzistues.

-Ndërtimi i një strukture të qëndrueshme menaxheriale për klasterat vendas, përmes programeve të trajnimit dhe certifikimit të menaxherëve, për të rritur konkurrueshmërinë e ekosistemeve industriale shqiptare.

Përshkrimi: Masa synon krijimin dhe funksionimin e klasterave si instrumente të politikës së investimeve të huaja direkte (IHD-ve). Qëllimi është transformimi industrial nga një destinacion për “kosto të ulët” në një destinacion për “vlerë të integruar”, ku investitorët e huaj nuk operojnë në izolim, por si pjesë e një ekosistemi vendas. Kjo masë shërben si urë lidhëse midis prodhimit vendas dhe zinxhirëve të vlerës ndërkombëtare. Masa synon formalizimin dhe fuqizimin e menaxhimit të klasterave në ekosistemet prioritarë, për t’i bërë ata “të gatshëm për tregun”. Kjo rrit volumet dhe kapacitetet teknike të ofertës vendase, duke krijuar një zinxhir furnizimi të konsoliduar që u përgjigjet kërkesave specifike të investitorëve të mëdhenj në vendin tonë. Masa synon formalizimin dhe fuqizimin e menaxhimit së klasterave të NMVM-ve, me synim arritjen e volumit dhe kapaciteteve teknike të kërkuara nga investitorët e huaj. Masa synon konsolidimin e ofertës vendase dhe përmirësimin e lidhjeve të biznesit mes ndërmarrjeve vendase dhe industrive të mëdha. 

Aktivitetet:
	Aktiviteti
	Afati
	Institucionet

	1. Kuadri Operacional Kombëtar për Klasterat (udhërrëfyesi me faza, mbështetja e shkallëzuar, kriteret e daljes) + përshtatja e stimujve për IHD-të
	2026–2027
	MEI, AIDA

	2. Fondi për krijimin dhe zhvillimin e Klasterave
	2027–2030
	AIDA, MEI

	3. Platforma e Lidhjes IHD–NVM: checklist blerësi, mock audits me ritestim 30-ditor, regjistri publik i furnizuesve gati, ndërmjetësimi i porosive të provës
	2027–2030
	AIDA

	4. Regjistrimi në ECCP dhe pjesëmarrja në ESCP-S3/Euroclusters
	2027–2030
	AIDA, MEI


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Vlera e kontratave të reja të furnizimit NVM–IHD të lidhura përmes programit
	0 EUR (2025)
	≥ 5 mln EUR kum. (2028)
	≥ 25 mln EUR kum.

	NVM me status “gatishmëri furnizimi” të certifikuara 
	0 (2025)
	25 (2028)
	90

	Klastera të regjistruar në ECCP/partneritete evropiane
	0 (2025)
	3 në ECCP (2028)
	≥ 5; ≥ 2 në ESCP-S3


ANEKS NR. 13

M 1.3.6 – Paketa kombëtare e aftësive të gjelbra dhe digjitale në industri (Green & Digital Upskilling)
Objektivat: 
-Përshtatja e kurrikulave të arsimit dhe formimit profesional (AFP) dhe arsimit të lartë me nevojat specifike dhe dinamikat e zhvillimit të ekosistemeve prioritarë industriale.

-Implementimi i programeve të dedikuara të trajnim-kualifikimit për stafin teknik të ndërmarrjeve prodhuese, me fokus të veçantë në automatizimin e proceseve, menaxhimin e mbetjeve industriale (ekonomia qarkulluese) dhe auditimin e eficiencës energjetike.

-Fuqizimi i bashkëpunimit ndërmjet ofruesve të arsimit dhe sipërmarrjeve private përmes konsolidimit të skemave të arsimit dual dhe sistemeve të të nxënit të bazuar në punë.

Përshkrimi: Masa synon adresimin e aktiviteteve ndaj sfidave të kapitalit njerëzor në industri, duke zgjeruar sistemin ekzistues të parashikimit të nevojave me module të inteligjencës sektoriale sipas ekosistemeve prioritare (Agropërpunim, Tekstile – Veshje – Lëkurë (TCLF), Energjia e pastër, eksporti i saj, Metalet bazë dhe lëndët e para kritike (CRM), duke përfshirë drurin, turizmi). Përmes një bashkëpunimi të strukturuar ndërmjet universiteteve, qendrave të formimit profesional dhe industrisë, do të zhvillohen programe të dedikuara të rikualifikimit dhe ngritjes së aftësive për teknikët në sektorin e manifakturës, me fokus të veçantë në automatizim, menaxhimin e mbetjeve dhe auditimin e energjisë.

Ky proces do të mbështetet nga modernizimi i kurrikulave të AFP-së dhe arsimit të lartë, ngritja e partneriteteve të drejtuara nga vetë industria dhe funksionalizimi i një platforme digjitale të aftësive. 

Aktivitetet:
	Aktiviteti
	Afati
	Institucionet

	Analiza e aftësive sektoriale sipas ekosistemeve prioritare 
	2026–2030
	MEI, MAS, institucionet e arsimit të lartë 

	Programet e rikualifikimit për teknikët e fabrikave (me universitetet/QFP-të) në ekosistemet industriale
	2026–2030
	MEI, AKPA, INSTAT

	Modernizimi i kurrikulave AFP/arsim i lartë për profilet industriale 
	2026–2029
	MAS, AKPA, MEI

	Platforma digjitale e aftësive
	2026–2027
	AKSHI, MEI, AKPA


Treguesit (rezultat/ndikim):
	Treguesi
	Baza
	Synimi i ndërmjetëm
	Synimi 2030

	Punonjës të trajnuar në aftësi të gjelbra/digjitale (≥40% gra)
	0 (2025)
	1 000 kum. (2028)
	3 000 kum.

	Ndërmarrje që raportojnë vështirësi në gjetjen e aftësive
	Matja 2026
	-10 pp (2028)
	-20 pp

	Kurrikula të modernizuara për profilet e ekosistemeve prioritare
	0 (2025)
	5 (2028)
	10


ANEKS NR. 14

PJESA III. ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE MONITORIMI

Objektiv: 

- Plotësimi i pozicioneve vakante në strukturat përgjegjëse për politikën industriale dhe mbështetjen e NVM-ve (MEI dhe AIDA), bazuar në afate të detajuara kohore, për të siguruar mbulimin e funksioneve të reja të planifikuara në këtë strategji.

- Zbatimi i një programi trajnimesh për strukturën e ngarkuar për politikat industriale dhe NMVM-të, përmes instrumenteve të asistencës teknike (si TAIEX etj).

Sipas vlerësimit institucional dhe administrativ të kapitullit 20 (IAGA), struktura aktuale e MEI-t përfshin Drejtorinë e Analizës së Strategjive Ekonomike (10 punonjës) dhe Drejtorinë e Simulimit dhe Vëzhgimit (7 punonjës), në Drejtorinë e Përgjithshme të Informacionit dhe Analizës Ekonomike, si dhe 31 punonjës në tri drejtori të Drejtorisë së Përgjithshme të Politikave për Zhvillimin Ekonomik, Promovimin e Biznesit dhe Tregtisë. IAGA-ja identifikon si boshllëqe kryesore nivelin e ulët të bashkërendimit të brendshëm dhe ndërinstitucional, si dhe burimet e pamjaftueshme për mbështetjen e konkurrueshmërisë industriale, gjetje që kjo masë synon t’i adresojë drejtpërdrejt. Iniciativa synon që ky plan kapacitetesh të mbështesë zbatimin e koordinuar të të gjitha masave mbështetëse për industrinë dhe NVM-të (ekosistemet prioritare (Agropërpunim, Tekstile – Veshje – Lëkurë (TCLF), Energjia e pastër, eksporti i saj, Metalet bazë dhe lëndët e para kritike (CRM), duke përfshirë drurin, turizmi), IHD, instrumentet financiare, reziliencën (qëndrueshmërinë), tranzicioni i gjelbër/digjital), në lidhje me planin e veprimit dhe mekanizmin e vetëm ndërinstitucional, pa dublikuar planet ekzistuese të kapaciteteve në strategji. 

Për të garantuar zbatimin efektiv të politikave të reja industriale, strategjia parashikon hartimin e një plani gjithëpërfshirës për forcimin e kapaciteteve institucionale. Ky proces përfshin vlerësimin dhe plotësimin e vakancave në strukturat përgjegjëse, me një objektiv ambicioz për të arritur 80% të stafit deri në vitin 2027 dhe 100% deri në vitin 2028. Për të siguruar forcimin e kapaciteteve, do të implementohet një program disavjeçar trajnimi në fusha si politikat industriale të Bashkimit Evropian, ndihma shtetërore, mekanizmat e monitorimit dhe vlerësimit, si dhe menaxhimi i fondeve të Bashkimit Evropian. 

Aktivitetet:
	Aktiviteti
	Afati
	Institucionet

	Kryerja e një vlerësimi të nevojave për trajnim (TNA), sipas rekomandimit të vlerësimit institucional dhe administrativ të kapitullit 20 (IAGA), si bazë për hartimin e programit të trajnimeve.
	T1–T2 2026
	MEI, AIDA, DAP

	Funksionimi i sekretariatit teknik dhe përditësimi i përshkrimeve të punës
	2026–2027
	MEI, DAP

	Vlerësimi i vakancave dhe miratimi i planit të plotësimit (numra, afate, buxhet)
	T1–T2 2026
	MEI, AIDA, DAP

	Programi disavjeçar i trajnimeve (TAIEX/twinning/SIGMA)
	2026–2030
	MEI, DAP

	Plotësimi i vendeve vakante në Drejtorinë e Përgjithshme të Informacionit dhe Analizës Ekonomike dhe në Drejtorinë e Përgjithshme të Politikave për Zhvillimin Ekonomik, sipas boshllëqeve të identifikuara nga IAGA
	2026–2030
	MEI, DAP


Lidhur me operacionalizimin e Mekanizmit të vetëm ndërinstitucional, strategjia do të synojë: 
- krijimin e një mekanizmi të vetëm bashkërendues për monitorimin e strategjisë në bashkëpunim me përfaqësuesit e industrisë dhe NVM-të;

- implementimin e një arkitekture administrative të qartë, të mbështetur nga një sekretariat teknik permanent, që siguron ndjekjen e një kalendari aktivitetesh, përmbushjen e produkteve dhe përcaktimin e përgjegjësive institucionale;

- publikimin e raportit vjetor mbi ecurinë e strategjisë;

- forcimin e kapaciteteve njerëzore dhe koordinuese të Sekretariatit Teknik (aktualisht Drejtoria e Politikave të Zhvillimit Ekonomik, MEI) dhe përditësimi i përbërjes institucionale të grupit ndërinstitucional të ngritur me urdhrin nr. 214, datë 13.12.2023, të Kryeministrit, “Për ngritjen e grupit ndërinstitucional të punës për monitorimin e Strategjisë së Zhvillimit të Biznesit dhe Investimeve 2021–2027 dhe planit të saj të veprimit”, në përputhje me riorganizimin e strukturës qeveritare dhe funksionet e reja të kësaj strategjie.

Monitorimi i strategjive kombëtare shpesh përballet me sfida që lidhen me fragmentimin e të dhënave dhe mungesën e një koordinimi të ngushtë ndërinstitucional. Masa synon të adresojë këtë sfidë, duke e shndërruar monitorimin e strategjisë nga një detyrim administrativ në një Sistem të Inteligjencës Ekonomike. Pjesa kryesore e kësaj reforme është krijimi i grupit ndërministror të punës, një mekanizëm i nivelit të lartë që do të kryesohet nga zëvendësministri përgjegjës për ekonominë në MEI. Ky komitet nuk do të jetë thjesht një forum diskutimi, por një qendër vendimmarrjeje, që bashkon përfaqësuesit më të lartë të Ministrisë së Financave, Ministrisë së Infrastrukturës dhe Energjisë, Ministrisë së Mjedisit dhe AIDA-s, së bashku me përfaqësues të sektorit privat dhe akademisë. Ky mekanizëm shërben si struktura koordinuese qendrore për të gjitha masat mbështetëse të reja (ekosistemet prioritare (Agropërpunim, Tekstile – Veshje – Lëkurë (TCLF), energjia e pastër, metalet bazë dhe lëndët e para kritike (CRM), duke përfshirë drurin, turizmi), IHD, instrumentet financiare, rritja e kapaciteteve, rezilienca (qëndrueshmëria) e zinxhirëve të furnizimit, tranzicioni i gjelbër dhe digjital), duke garantuar zbatimin e njësuar të planit të veprimit të BIDS pa dublikime institucionale. Strategjia njeh dhe formalizon rolin strategjik të rrjetit diplomatik në shërbim të zhvillimit ekonomik. Ministria për Evropën dhe Punët e Jashtme (MEPJ) në zbatimin e BIDS 2030 përfshihet si institucion bashkëpunues në mekanizmin ndërministror të koordinimit dhe në masat që lidhen me tërheqjen e investimeve të huaja direkte, ndërkombëtarizimin e ndërmarrjeve shqiptare dhe promovimin e eksporteve në tregjet e huaja. Roli i MEPJ-së është konceptuar si promovues, lehtësues dhe ndërlidhës nëpërmjet diplomacisë ekonomike (misioneve diplomatike dhe pikave të kontaktit jashtë vendit), duke mbështetur AIDA-n dhe MEI-n në identifikimin e tregjeve potenciale dhe lidhjen e bizneseve shqiptare me rrjetet ndërkombëtare. Ky rol ushtrohet brenda mandatit zyrtar të MEPJ-së, pa i ngarkuar kësaj ministrie përgjegjësi direkte zbatuese sektoriale apo detyrime financiare buxhetore, të cilat mbeten përgjegjësi e institucioneve zbatuese.

Gjithashtu, sipas vlerësimit institucional dhe administrativ të kapitullit 20 (IAGA), rekomandohet që qeverisja e përhershme e Strategjisë së Specializimit Inteligjent (S3) të integrohet dhe formalizohet brenda grupit ndërinstitucional ekzistues (urdhri nr. 214, datë 13.12.2023, i Kryeministrit, “Për ngritjen e grupit ndërinstitucional të punës për monitorimin e strategjisë së zhvillimit të biznesit dhe investimeve 2021-2027 dhe planit të saj të veprimit”), dhe që ky i fundit të harmonizohet me IPMG-në për konkurrueshmërinë dhe Investimet, në përputhje me qasjen gjithë-qeveritare të rekomanduar nga IAGA, për të shmangur krijimin e strukturave paralele apo dokumenteve të reja të pakoordinuara.

Strategjia synon gjithashtu në krijimin e sekretariatit teknik, i cili do të jetë si një “Njësi e Analizës dhe Monitorimit të Politikave”. Ky sekretariat nuk do të mjaftohet me hartimin e raporteve vjetore, por do të shërbejë si qendra kryesore analitike e strategjisë. Përmes integrimit të të dhënave nga burime të ndryshme (dogana, QKB, tatime etj.), Sekretariati do të gjenerojë analiza parashikuese mbi ecurinë e masave dhe raportime mbi zbatimin e tyre. Ky sistem monitorimi do të ngrihet përmes rishikimit të urdhrit nr. 214, datë 13.12.2023, të Kryeministrit, “Për ngritjen e grupit ndërinstitucional të punës për monitorimin e strategjisë së zhvillimit të biznesit dhe investimeve 2021–2027 dhe planit të saj të veprimit”, brenda vitit 2027. 

Aktivitetet:
	Aktiviteti
	Afati
	Institucionet

	1. Projekturdhri i Kryeministrit për përditësimin e urdhrit nr. 214, datë 13.12.2023, të Kryeministrit, “Për ngritjen e grupit ndërinstitucional të punës për monitorimin e strategjisë së zhvillimit të biznesit dhe investimeve 2021-2027 dhe planit të saj të veprimit” (përbërja institucionale sipas strukturës së re qeveritare - MEI) dhe forcimin e mandatit të grupit ndërinstitucional ekzistues
	T4 2026 – T1 2027
	MEI (Drejtoria e Politikave të Zhvillimit Ekonomik), Kryeministria

	2. Forcimi i kapaciteteve të sekretariatit teknik (staf shtesë dhe trajnim i dedikuar) dhe riaktivizimi/rregullimi i mbledhjeve periodike të grupit ndërinstitucional sipas urdhrit nr. 214, datë 13.12.2023, të Kryeministrit, “Për ngritjen e grupit ndërinstitucional të punës për monitorimin e strategjisë së zhvillimit të biznesit dhe investimeve 2021–2027 dhe planit të saj të veprimit”,
	2026–2027
	MEI

	3. Raportimi: gjashtëmujor te kabineti i KM + raporti vjetor publik + GMIP/IPSIS
	Nga 2027
	Sekretariati, të gjitha institucionet përgjegjëse


ANEKS NR. 15

FORMATI I PLANIT TË VEPRIMIT, I PËRMBLEDHUR
	PLANI I VEPRIMIT NË ZBATIM TË DOKUMENTIT STRATEGJIK (2021–2030)

	I. QËLLIMI STRATEGJIK: “Një ekonomi shqiptare konkurruese, e nxitur nga inovacioni dhe e bazuar në njohuri, e cila krijon vende pune të reja dhe më cilësore, duke shfrytëzuar mundësitë që ofron transformimi digjital dhe transformimi i zinxhirit të vlerave ndërkombëtare, me theksin mbi zhvillimin e qëndrueshëm, integrimin evropian dhe atë rajonal”

	II. QËLLIMI I POLITIKËS: Zhvillimi plotësisht i potencialeve të investimeve për zhvillimin ekonomik dhe nxitjen e integrimit në tregjet ndërkombëtare dhe zinxhirët e vlerës

	III. PROGRAMI BUXHETOR: Programi buxhetor i MEI 04130 “Mbështetje për zhvillimin ekonomik”


	Nr.
	Objektivi specifik, produkti,

Masa
	Produkti
	Institucionet përgjegjëse
	Afati i zbatimit
	Totali 2021–2030
	Komente

	
	
	
	
	
	Kostoja indikative
	Burimi i financimit
	Hendeku financiar
	

	
	
	
	Institucioni udhëheqës
	Institucion kontribues
	Afati i fillimit
	Afati i mbarimit
	
	Buxheti i shtetit Programi 04130 “Mbështetje për

zhvillimin ekonomik”
	Financimi i huaj
	
	

	1.1
	Tërheqja e investimeve dhe ndërkombëtarizimi
	- Rritja e fluksit të investimeve nga 7.6 në 9% të PBB-së;
- Rritja e totalit të eksportit të mallrave dhe shërbimeve nga 31.5% në 36% të PBB- së;
- Rritja e vlerësimit në indeksin e politikave për NVM-të (integrimi i NVM-ve në zinxhirin e vlerave globale) nga 1.1 në 3.1.
	AIDA
	Ministri përgjegjës për ekonominë, MEPJ, MIE, MTM, MBZHR,

BDHTI dhe shoqatat e biznesit
	TM1-2021
	TM4-2027
	152,706,415
	66,882,383
	1,601,100
	(84,222,932)
	Ishte 

	1.1
	Tërheqja e investimeve dhe ndërkombëtarizimi
	- Rritja e fluksit të investimeve nga 7.6 në 9% të PBB-së;
- Rritja e totalit të eksportit të mallrave dhe shërbimeve nga 31.5% në 36% të PBB- së;
- Rritja e vlerësimit në indeksin e politikave për NVM-të (integrimi i NVM-ve në zinxhirin e vlerave globale) nga 1.1 në 3.1.
	Ministri përgjegjës për ekonominë
	AIDA, ministritë e linjës dhe shoqatat e biznesit
	2026
	2030
	322,850,604
	230,323,706
	63,126,334
	(29,400,564)
	Bëhet

	1.1.1
	Promovimi/lehtësimi sistematik i investimeve të synuara
	- 7 fushata specifike të targetimit për grupet e synuara;
- 51 projekte tërheqëse të investimeve;
- 127,500 mijë euro volumi i investimeve;
- Krijimi i 15,300 vendeve pune të reja.
	AIDA
	Ministri përgjegjës për ekonominë, MEPJ, MIE, MTM, MBZHR,

BDHTI dhe shoqatat e biznesit
	TM1-2021
	TM4-2027
	30,824,970
	16,301,130
	-
	(14,523,840)
	Ishte 

	1.1.1
	Promovimi/lehtësimi sistematik i investimeve të synuara
	- 7 fushata specifike të targetimit për grupet e synuara;
- 51 projekte tërheqëse të investimeve;
- 127,500 mijë euro volumi i investimeve;
- Krijimi i 15,300 vendeve pune të reja.
	AIDA
	Ministri përgjegjës për ekonominë, MEPJ, MIE, MTM, MBZHR,

BDHTI dhe shoqatat e biznesit
	TM1-2026
	TM4 2030
	28,698,780
	14,174,940
	-
	(14,523,840)
	Bëhet 

	1.1.2
	Program i strukturuar për shërbimin e përkujdesjes së mëtejshme
	- 300 klientë të after-care

(investitorët ekzistues);
- 20 memorandume mirëkuptimi të nënshkruara me bashki/partner;
- 160 projekte të riinvestimit;
-320,000 mijë EUR

vëllimi i riinvestimit;
- 16,000 vende pune të krijuara nga investitorët ekzistues.
	AIDA
	AIDA, ministri

përgjegjës për ekonominë, bashkitë, dhomat dhe shoqatat e tregtisë
	TM1-2022
	TM4-2027
	-
	-
	-
	-
	Masë ekzistuese

	1.1.3
	Vlerësimi dhe reforma e programit të TEDA-ve
	· Finalizimi i vlerësimit, udhëzuesit të reformës dhe konceptit të zhvillimit (deri në vitin 2022);
· 30 ha tokë e zhvilluar/20 ha e përdorur nga investitorët në zonën e zgjedhur;
· 20 rezident aktivë në zonën e zgjedhur;
· 3,000 vende pune të reja, të krijuara në zonën e zgjedhur.
	Ministri përgjegjës për ekonominë
	Ministri përgjegjës për ekonominë, Korporata Shqiptare e Investimeve
	Vlerësimi dhe koncepti i zhvillimit (2021)

zbatimi dhe koncepti i zhvillimit (2022
	Vlerësimi dhe koncepti i zhvillimit 2022)

zbatimi dhe koncepti i zhvillimit (2027)
	11,876,724
	-
	-
	(11,876,724)
	Masë ekzistuese

	
	Programi i zhvillimit të ofruesve
	· Pjesëmarrje e 30 investitorëve deri në 2027;
· Pjesëmarrje e 150 bizneseve lokale deri më 2027;
· Lehtësimi i nënkontratave me vlerë 75 milionë euro deri më 2027.
	AIDA
	AIDA, ministri përgjegjës për ekonominë
	Faza pilot (2021)

zbatimi i programit (faza pilot (2023)
	Faza pilot (2024)

zbatimi i programit (2027)
	62,013,581
	7,261,253
	-
	(54,752,328)
	Masë e hequr (në rishikimin e 2025)

	1.1.4
	Programi i ekonomisë qarkulluese industriale dhe parqet ekoindustriale
	· Riorientimi i 30% të mbetjeve industriale nga landfilli drejt riciklimit deri në vitin 2029, me synim final prej ≥ 50%;
· Rritja e nivelit të ujit industrial të ricikluar në ndërmarrjet e asistuara TCLF në 20% deri në vitin 2029, me synim final prej ≥ 40%;
· Zbatimi i protokolleve qarkulluese ose planeve të gjelbra në 15 NVM deri në vitin 2028, me synim final prej 40 NVM;
· Arritja e një përqindjeje prej 30% të ndërmarrjeve në parqet pilot sipas standardeve EIP deri në vitin 2028, me synim final prej 60%.
	Ministri përgjegjës për ekonominë
	Korporata Shqiptare e Investimeve, AIDA
	TM1-2026
	TM4-2030
	46,908,000
	-
	46,908,000
	-
	Masë e re

	1.1.5
	Përgatitja e industrisë për tregun e gjelbër në tregun e përbashkët (MRV, Gatishmëria CBAM dhe eficienca e energjisë në prodhim)
	- Ndërmarrje industriale dhe eksportuese të mbështetura për zbatimin e kërkesave MRVA dhe gatishmëri CBAM: Vlera bazë prej 0 në vitin 2025, me një synim të ndërmjetëm prej 25 ndërmarrjesh deri në vitin 2028, duke synuar një objektiv final prej 60 ndërmarrjesh deri në vitin 2030;
- Kapaciteti i ri i vetëprodhimit nga burimet e rinovueshme të energjisë (BRE) i ndërmarrjeve (MW): Vlera bazë do të përcaktohet nga ERE në vitin 2026; synimet e ndërmjetme do të vendosen sipas pasaportës përkatëse të projektit, ndërsa objekti final i vitit 2030 do të përcaktohet në koordinim me MIE/ERE;
- Intensiteti energjetik i industrisë përpunuese: Vlera bazë e monitoruar përmes INSTAT/Eurostat (2025), duke synuar një reduktim prej -5% deri në vitin 2028 (synimi i ndërmjetëm) dhe një reduktim final prej -10% deri në vitin 2030.


	Ministria e Mjedisit
	Ministria e Mjedisit, MEI, MIE, Agjencia Kombëtare e Mjedisit, Agjencia e Eficiencës së Energjisë, Enti Rregullator i Energjisë.

	TM1-2026
	TM4-2030
	-
	-
	-
	-
	Masë e re

	1.1.6
	Standardet, certifikimi dhe gatishmëria për tregun e vetëm (me modul ndërkombëtarizimi)
	· Certifikimi CE/ISO i fituar nga 25% e ndërmarrje përmes programit deri në vitin 2028, me synim final prej 50% e ndërmarrjeve kumulative;
· rritja e eksporteve drejt Bashkimit Evropian për ndërmarrjet e mbështetura me +10% deri në vitin 2028, me synim final prej +25%.

· 
	Ministri përgjegjës për ekonominë
	Komiteti Ndërministror për Integrimin Ekonomik të Sipërmarrjes, Ekipi Kombëtar për hartimin dhe ndjekjen e procesit të implementimit të programit.
	TM4-2026
	TM4-2030
	144,840,000
	144,840,000
	-
	-
	Masë e re

	1.1.7
	Iniciativa e zhvillimit të biznesit elektronik
	· 300 biznese përfituese (2022–2024);
· 75 zgjidhje për biznesin elektronik/tregtinë elektronike të miratuara nga përfituesit;
· 15% rritje në eksportet e bizneseve përfituesve.
	Ministri përgjegjës për ekonominë
	Ministri përgjegjës për ekonominë, AIDA
	TM2-2022
	TM3-2024
	47,801,100
	43,200,000
	1,601,100
	(3,000,000)
	Masë ekzistuese 

	1.1.8 
	Digjitalizimi industrial dhe aksesi në AI/EuroHPC
	· Integrimi i zgjidhjeve digjitale/AI në 35 NVM prodhuese përmes skemës deri në vitin 2028, me synim final prej 90 NVM-sh kumulative;
· Shfrytëzimi i 200,000 core hours të kapacitetit EuroHPC deri në vitin 2028, me synim final prej 1,000,000 core hours kumulative;
· Arritja e rritjes së produktivitetit në ndërmarrjet e mbështetura 24 muaj pas ndërhyrjes, me një synim final prej ≥ 30% duke filluar nga matja e parë në vitin 2029.
	Ministri përgjegjës për ekonominë
	AKSHI, DIU
	TM4-2026
	TM4-2030
	37,200,000
	22,582,766
	14,617,234
	-
	Masë e re

	1.1.9
	Vlerësimi i modelit të diplomacisë ekonomike
	Vlerësimi i modelit ekzistues të diplomacisë ekonomike dhe identifikimi i opsioneve të reformës në periudhën 2025–2027
	MEPJ
	Ministri përgjegjës për ekonominë, AIDA
	TM4-2026
	TM4-2030
	5,538,000
	5,538,000
	-
	-
	Masë ekzistuese

	1.1.10
	1.1.10 Lehtësimi i veprimtarisë industriale ndërkufitare dhe logjistika
	· Reduktimi i kohës mesatare të kalimit kufitar (TRS) me 15% deri në vitin 2028, me synim final prej -30%;
· Rritja e numrit të operatorëve me status AEO me +50% deri në vitin 2028, me synim final dyfishimin e numrit aktual;
· Përpunimi digjital i 50% të dokumentacionit tregtar deri në vitin 2028, me synim final prej ≥ 80%.
	Ministri përgjegjës për ekonominë
	DPT, AIDA
	TM2-2026
	TM4-2030
	-
	-
	-
	-
	Masë e re

	1.1.11
	Rezilienca (qëndrueshmëria) e zinxhirëve të furnizimit dhe diversifikimi i inputeve
	· Reduktimi i indeksit të përqendrimit të importeve për inputet kritike me 5% deri në vitin 2028, me synim final prej -10%;
· Diversifikimi i furnizimit me mbështetje për 30 ndërmarrje kumulative deri në vitin 2028, me synim final prej 80 ndërmarrjesh kumulative.
	Ministri përgjegjës për ekonominë
	Ministria e Infrastrukturës dhe Energjisë, AIDA, DPD, INSTAT, DPT
	TM4-2026
	TM4-2030
	-
	-
	-
	-
	Masë e re

	1.1.12
	Përditësimi i ligjit të investimeve dhe thjeshtimi i procedurave për projektet industriale
	Miratim brenda 2027 i projekligjit

Zbatimi i ligjit
	Ministri përgjegjës për ekonominë
	AIDA, ministritë e linjës
	TM4-2027
	TM4-2030
	-
	-
	-
	-
	Masë e re

	1.2
	Zhvillimi i NVM-ve, sipërmarrja dhe inovacioni
	100% pas hyrjes në fuqi
	100%
	Ministri përgjegjës për ekonominë, MIE, MTM, MZHBR,

Agjencia “Innovation4Albania”, ministri i Shtetit për Mbrojtjen e Sipërmarrjes, inkubatorët, përshpejtuesit dhe organizatat e
mbështetjes së mëtejshme
	TM2-2021
	TM4-2027
	9,271,689,226
	6,699,318,082
	2,147,163,624
	(425,207,520)
	Ishte 

	1.2
	Zhvillimi i NVM-ve, sipërmarrja dhe inovacioni
	≥ 15 mln EUR (2028)
	≥ 50 mln EUR kum.
	AIDA, MIE, Ministria e Mjedisit, MZHBR,

Agjencia “Innovation4Albania”, inkubatorët, përshpejtuesit dhe organizatat e
mbështetjes së biznesit.
	2026
	2030
	6,468,034,366
	5,534,341,342
	40,135,008
	(893,558,016)
	Bëhet

	1.2.1
	Skema për mbështetjen e sipërmarrjes me bazë konkurrencën
	· 360 NMVM që marrin pjesë në CoSolve-19;
· 150 pjesëmarrës në trajnime çdo vit (të paktën 40% femra);
· 30 grante çdo vit (të paktën 40% ndaj grave).
	AIDA
	AIDA, ministri

përgjegjës për ekonominë
	TM1-2021
	TM4-2025
	675,601,114
	140,698,714
	534,902,400
	-
	Masë e përfunduar 

	1.2.2
	Lidhja mes NMVM-ve dhe startup-eve
	· Organizimi i aktiviteteve ndërgjegjësuese me startup-e dhe biznese NMVM në periudhën 2025–2027. 


	AIDA dhe Agjencia “Innovation4Albania”
	Ministri përgjegjës për ekonominë
	2025
	2030
	5, 760, 000
	5, 760, 000
	-
	-
	Masë ekzistuese

	1.2.3
	Fuqizimi i ekosistemit të

startup-eve
	· Funksionimi i Agjencisë së startup-eve;
· Regjistruar 375 biznese startup inovative;
· Shkalla e mbijetesës prej 65% pas 5 vjetësh 3,000 vende pune të krijuara nga bizneset startup.
	Ministri përgjegjës për ekonominë
	Agjencia “Innovation4Albania”, ministri i Shtetit për Mbrojtjen e Sipërmarrjes, inkubatorët, përshpejtuesit dhe organizatat e mbështetjes së

mëtejshme 


	TM1-2021
	TM4-2027
	1,663,476,624
	59,802,624
	1,603,674,000
	-
	Masë e përfunduar 

	1.2.4
	Aksesi në programet e Bashkimit Evropian në fushën e biznesit
	· Mbështetje për NMVM-të dhe bizneset startup për të marrë pjesë në programet e Bashkimit Evropian (Programin e Tregut të Përbashkët 2021–2027).
	AIDA dhe Agjencia “Innovation4Albania”
	AIDA
	2025
	2027
	36,516,000
	-
	36,516,000
	-
	Masë ekzistuese

	1.2.5
	Integrimi ndërkombëtar i ekosistemit të startup-eve
	· 30 biznese startup shqiptare dhe 25 mentorë të diasporës që marrin pjesë;
· 12 organizata mbështetëse shqiptare që bashkëpunojnë me qendrat ndërkombëtare

· 25 biznese startup;
· shqiptare që bashkëpunojnë me qendrat ndërkombëtare.
	Ministri përgjegjës për ekonominë
	Ministri përgjegjës për ekonominë, AIDA, Agjencia e Diasporës dhe Ministria për Evropën dhe Punët e Jashtme dhe Agjencia “Innovation4Albania”
	2025
	2030
	47,577,024
	-
	3,619,008
	(43,958,016)
	Masë ekzistuese

	1.2.6
	Nisma për përmirësimin e zinxhirit të vlerave me bazë konkurrencën
	- 40 aplikime/20 konsorciume të zgjedhura për fazën e konceptit më 2022

10 konsorciume të mbështetura në fazën e zbatimit 2023–2024;
· 15% rritje në të ardhurat e NVM-ve pjesëmarrëse në vitet 2023 dhe 2027;
· 50 vende të reja pune të krijuara nga

përfituesit deri në 2023 dhe 2027.
	AKKSHI
	AIDA, ministri përgjegjës për ekonominë, MASR etj. dhe organizata të tjera mbështetëse
	TM1-2022
	TM4-2024
	367,200,000
	-
	-
	(367,200,000)
	Masë ekzistuese

	1.2.7
	Transferimi i teknologjisë, qeverisja e S3 dhe kapaciteti absorbues
	· Ndërmarrje që përdorin shërbimet e zgjerimit/transferimit/DIH: 0 (2025) | 80 kum. (2028) | 200 kum;
· Pjesa e ndërmarrjeve industriale me veprimtari inovacioni: 41.6% (2024) | 45% (2028) | ≥ 50%;
· Projekte industri–kërkim të bashkëfinancuara: 0 (2025) | 15 kum. (2028) | 40 kum.
	Ministri përgjegjës për ekonominë
	Agjencia “Innovation4Albania”, AKKSHI, akademia dhe shoqatat e biznesit.
	2026
	2030
	24,000,000
	24,000,000
	-
	-
	Masë e re

	1.2.8
	Rritje e aksesit në financë për NMVM-të
	- 60 përfitues të Fondit të Zhvillimit të NVM- ve çdo vit (2022–2027);
· 30% përfitues e sipërmarrëse gra

/biznese të drejtuara nga gratë (2022–2027);
· 180 vende pune të reja të krijuara nga përfituesit e Fondit çdo vit (2022–2027);
- Hartuar një kornizë ligjore dhe nënligjore për NVM-të (deri në 2021);
· VKM për skemën e garancisë shtetërore e hartuar (deri në vitin 2023);
· Hartuar korniza ligjore për financimin e investimeve crowdfunding;
- Krijimi i një rrjeti të engjëjve të biznesit.
	Ministri përgjegjës për ekonominë
	AIDA
	TM1-2026
	TM4-2030
	449,441,100
	449,441,100
	-
	-
	Masë ekzistuese

	1.2.9
	· Instrumente financiare për modernizimin dhe përshtatjen e ndërmarrjeve
	· Investime private të mobilizuara përmes instrumenteve: 0 EUR (2025) | ≥ 15 mln EUR kum. (2028) | ≥ 50 mln EUR kum;
· Ndërmarrje prodhuese me hua të garantuara për modernizim: 0 (2025) | 45 kum. (2028) | 110 kum.


	Ministri përgjegjës për ekonominë
	AIDA
	TM1-2026
	TM4-2030
	5,024,000,002
	5,024,000,002
	-
	-
	Masë e re

	1.2.10
	Program për aftësitë sipërmarrëse për NVM-të
	· 12 trajnime çdo vit;
· 300 pjesëmarrës në trajnime çdo vit.
	AIDA
	Ministri përgjegjës për ekonominë, AKPA, BDHTI

dhe shoqatat e biznesit
	TM1-2022
	TM4-2030
	31,140,240
	31,140,240
	-
	-
	Masë ekzistuese

	1.2.11
	Krijimi i Fondit Shqiptar të Inovacionit (FSHI): Instrumenti Sovran i Bashkinvestimit për Rritjen e Konkurrueshmërisë dhe Ndërmarrjet me Rritje të Lartë (Scale-Up)
	· Fondi i krijuar ligjërisht (2027).
	MEI
	Ministria e Financave, Agjencia “Innovation4Albania”,, AMF
	2027
	2030
	482,400,000
	-
	-
	482,400,000
	Masë e re

	1.2.12
	Mjedisi rregullator për NVM-të: SME Test dhe pagesat e vonuara
	· Akte të reja me ndikim mbi industrinë/NVM-të me SME Test: 0% (2025) | 50% (2027) | 100%;
· Përafrimi me Direktivën 2011/7/BE: Tabela (2026) | Ligji i miratuar (2027) | Zbatim i monitoruar;
· Koha mesatare e pagesës B2B në sektorët prodhues: Pyetësori 2026 | -10% (2029) | -20%.
	Ministri përgjegjës për ekonominë
	AIDA, ministritë e linjës, BDHTI

dhe shoqatat e biznesit
	TM1-2022
	TM4-2030
	-
	-
	-
	-
	Masë e re

	1.2.13
	Programi kombëtar i zhvillimit të klasterave industriale dhe integrimi në zinxhirët e IHD-ve
	· Gjenerimi i vlerës së kontratave të reja të furnizimit NVM–IHD prej ≥ 5 milionë EUR (kumulative) deri në vitin 2028, me synim final prej ≥ 25 milionë EUR (kumulative);
· Certifikimi i 25 NVM-ve me status “gatishmëri furnizimi” në laboratorët e përbashkët deri në vitin 2028, me synim final prej 90 NVM;
· Formalizimi i 3 klasterave me menaxhim sipas ECEI deri në vitin 2028 (prej të cilëve 1 me Bronze Label), me synim final prej ≥ 5 klasterash, nga të cilët ≥ 3 të vetëfinancuar;
· Regjistrimi i 3 klasterave në ECCP deri në vitin 2028, me synim final prej ≥ 5 klasterash të regjistruar dhe ≥ 2 në ESCP-S3.
	Ministri përgjegjës për ekonominë
	AIDA
	TM1-2026
	TM4-2030
	7,309,210
	7,309,210
	-
	-
	Masë e re

	1.3
	Zhvillimi i kapitalit njerëzor
	· Rritje e PBB-së për person të punësuar nga 34,600 në 37,000 (në

vitin 2017, PPP konstante në $);
· Rritje e përqindjes së punësimeve në profesione që kërkojnë njohuri të thelluara nga 17.5% në 19.5%;
· Rritje e vlerësimit në indeksin e politikave për NVM-të (aftësitë sipërmarrëse) nga 4.3

në 3.9.
	Ministri përgjegjës për ekonominë
	AIDA, MASR, AKKSHI
	TM1-2021
	TM4-2027
	181,140,000
	37,700,000
	-
	(142,440,000)
	Ishte

	1.3
	Zhvillimi i kapitalit njerëzor
	· Rritje e PBB-së për person të punësuar nga 34,600 në 37,000 (në

vitin 2017, PPP konstante në $);
· Rritje e përqindjes së punësimeve në profesione që kërkojnë njohuri të thelluara nga 17.5% në 19.5%;
· Rritje e vlerësimit në indeksin e politikave për NVM-të (aftësitë sipërmarrëse) nga 4.3;
· në 3.9.
	Ministri përgjegjës për ekonominë
	AIDA, AKPA, AKAFP, MASR, AKKSHI
	2026
	2030
	98,640,000
	98,640,000
	-
	(98,640,000)
	Bëhet

	
	Skema e mbështetjes për zhvillimin e kapitalit njerëzor bashkëpunues
	· 150 përfitues (të paktën 40% gra);
· 100 NVM që

punësojnë talente përtej kohëzgjatjes së mbështetjes.
	AIDA
	Ministri përgjegjës për ekonominë, MASR, AKKSHI
	TM2-2023
	TM4-2027
	108,000,000
	-
	-
	(108,000,000)
	Ishte 

	1.3.1
	Skema e mbështetjes për zhvillimin e kapitalit njerëzor bashkëpunues
	· 150 përfitues (të paktën 40% gra)

· 100 NVM që

· punësojnë talente përtej kohëzgjatjes së mbështetjes
	AIDA
	Ministri përgjegjës për ekonominë, MASR, AKKSHI
	TM2-2026
	TM4-2030
	86,640,000
	-
	-
	(86,640,000)
	Bëhet

	1.3.2
	Program për zhvillimin e fuqisë punëtore për dhe me NVM-të dhe investitorët
	· 20 memorandume mirëkuptimi me partnerët;
· 10 investitorë/NVM të mbështetur çdo vit (2021–2023), 25

investitorë/NVM të mbështetur çdo vit (2024–2027);
· 40 pjesëmarrës në trajnime çdo vit (2021–2023), 175 pjesëmarrës

çdo vit (2024–2027).
	AIDA
	Ministri përgjegjës për ekonominë, MEPJ, AKPA,

bashkitë, qendrat e formimit, dhomat dhe shoqatat e tregtisë
	TM4-2021
	TM4-2027
	60,900,000
	-
	-
	(60,900,000 )
	Masë e hequr

	1.3.3
	Sensibilizimi dhe përfshirja e bizneseve në reformat e sistemit të VET-es
	· Ndërgjegjësimi dhe përfshirja e bizneseve në prezantimin e modelit të VET-ës në periudhën 2025–2027.
	Ministri përgjegjës për poltikat e punësimit
	Ministri përgjegjës për ekonominë
	2026
	2027
	-
	-
	-
	-
	Masë ekzistuese

	1.3.4
	Sistemi i parashikimit të nevojave për aftësi
	· Sistemi i parashikimit i zhvilluar/implementuar (deri në vitin 2022);
· 3 raporte parashikimi.
	AKPA
	AKAFPK,

ministri përgjegjës për ekonominë, MASR, BDHTI

dhe shoqatat e biznesit, sektori privat
	TM3-2021
	TM4-2027
	12,240,000
	-
	-
	(12,240,000)
	Masë ekzistuese

	1.3.5
	Vlerësim periodik i nevojave për trajnim
	· 1 vlerësim i nevojave për trajnim çdo vit;
· 250 SME të asistuara çdo vit.
	AIDA
	AIDA, ministri përgjegjës për ekonominë, AKPA, BDHTI

dhe shoqatat e biznesit.
	TM4-2021
	TM-2027
	-
	-
	-
	-
	Masë ekzistuese

	1.3.6
	Paketa kombëtare e aftësive të gjelbra dhe digjitale në industri (Green & Digital Upskilling)
	· Punonjës të trajnuar në aftësi të gjelbra/Digjitale (≥40% gra): 0 (2025) | 1,000 kum. (2028) | 3,000 kum;
· Ndërmarrje që raportojnë vështirësi në gjetjen e aftësive: Matja 2026 | -10 pp (2028) | -20 pp;
· Kurrikula të modernizuara për profilet e ekosistemeve: 0 (2025) | 5 (2028) | 10.
	MEI
	AKPA, AIDA, akademia, shoqatat e biznesit
	TM4-2026
	TM-2030
	-
	-
	-
	-
	Masë e re

